NER ออกหุ้นกู้ 700 ลบ. ขายรายใหญ่-สถาบัน 27-29 ต.ค.นี้ ชูเรตติ้ง BB+
NER ออกหุ้นกู้ 700 ลบ. ขายรายใหญ่-สถาบัน 27-29 ต.ค.นี้ ชูเรตติ้ง BB+
23 ก.ย. 2563

บริษัท นอร์ทอีส รับเบอร์ จำกัด (มหาชน) หรือ NER ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 700 ล้านบาท เป็นจำนวนเสนอขายไม่เกิน 500 ล้านบาท และจำนวนหุ้นกู้สำรองเพื่อการเสนอขายเพิ่มเติมไม่เกิน 200 ล้านบาท โดยหุ้นกู้มีอายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 6.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 27-29 ตุลาคม 2563 มีบริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน ส่วนผู้จัดการการจัดจำหน่ายหุ้นกู้ ได้แก่ บล.โนมูระ พัฒนสิน บล.เอเซีย พลัส บล.เคทีบี (ประเทศไทย) และ บล.ฟิลลิป(ประเทศไทย)
ทั้งนี้ NER ได้รับการจัดอันดับความน่าเชื่อถือที่ระดับ “BB+” แนวโน้มอันดับเครดิต “Stable”เมื่อวันที่ 14 กันยายน 2563 โดยบริษัท ทริสเรทติ้ง จำกัด
โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อเป็นเงินทุนหมุนเวียนในกิจการและรองรับการขยายกำลังการผลิตของบริษัท ซึ่งคาดว่าจะนำแงินที่ได้ใช้ในการดำเนินงานภายในระยะเวลา 1 ปีนับแต่วันออกหุ้นกู้